Gabriela Firea îl vrea pe Nicușor Dan viceprimar. Nicușor Dan: "N-aș recomanda-o nici ca președinte de scară de bloc".
Gabriela Firea îl vrea pe Nicușor Dan viceprimar la Primăria Capitalei. Firea s-ar bucura să facă echipă cu Nicușor Dan. Nicușor Dan îi respinge politicos oferta, spunând că nu ar recomanda-o "nici ca președinte de scară de bloc".
Primarul General al Capitalei a declarat marți, în cadrul unei emisiuni Digi24, că și-ar dori ca Nicușor Dan să-i fie coleg la Primărie, în calitate de viceprimar.Nicușor Dan nu a rămas fără replică în fața ofertei Gabrielei Firea, așa că i-a răspuns politicos într-o postare pe Facebook."Aș vrea să întorc politețea Gabrielei Firea, dar nu găsesc nicio poziție în primărie pentru care să fie potrivită, nicidecum cea de viceprimar. N-aș recomanda-o nici ca președinte de scară de bloc (o responsabilitate serioasă, dar mai mică decât viceprimar): s-ar plânge că n-o ajută nimeni și ar da în judecată pe toată lumea", a scris Nicușor Dan, contracandidatul la Primăria Capitalei.